Alsungas iela (Rīga)
Šis raksts ir par ielu Rīgā. Par citām jēdziena Alsungas iela nozīmēm skatīt nozīmju atdalīšanas lapu. Alsungas iela ir iela Rīgā, Zemgales priekšpilsētā, Bieriņos. Tā sākas krustojumā ar Robežu ielu, iziet zem Kārļa Ulmaņa gatves pārvada pār Rīgas—Jelgavas dzelzceļa līniju un, šķērsojusi dažus kvartālus, beidzas strupceļā aiz krustojuma ar Vecmoku ielu, nešķērsojot Mārupītes pieteku Bieriņgrāvi. Kopējais ielas garums ir 758 metri, tā sastāv no vienas braukšanas joslas ar asfalta segumu. Ielā ir tikai savrupmāju apbūve. Iela nosaukta Alsungas — ciema Kurzemē, Kuldīgas novada Alsungas pagasta centra — vārdā.